Document ID: /roh_data/filtered/fineweb-2-filterrobots_roh.jsonl.gz/59607

L’internet ha conquistà la gronda part da nus e da nossas lavurs e nus na pudain betg pli ans imaginar ina vita senza l’internet. Infurmaziuns vegnan derasadas entaifer secundas ed era la communicaziun è daventada pli simpla grazia a l’internet.
Nus pudain perfin scriver messadis en in chat ed uschia communitgar cun amias ed amis che stattan forsa lunsch davent u schizunt conversar cun glieud estra. Ussa datti era bleras paginas en l’internet che sa drizzan a quels che n’han anc betg chattà «l’amur da la vita».
Oz essan nus occupads cun la lavur e noss temp liber na tanscha bleras giadas betg per far novas enconuschientschas – l’internet è ina pussaivladad attractiva per blers singles. Pli baud, cura ch’i na deva anc betg blogs en l’internet, funcziunava quai tut auter cun l’amur. Sch’in mat u ina matta aveva sentiments per insatgi vegnivan quels confidads persunalmain u magari perfin cun ina brev d’amur. Sa chapescha duvrava quai ina massa curaschi per far quel pass.
In dals avantatgs da chattar l’amur via internet è franc quel ch’ins n’è betg uschè schenà ed ins na dovra era betg tant curaschi, cunquai ch’ins sesa davant il computer e betg davant l’autra persuna. Uschia restan las persunas che scrivan tuttina anonimas. In auter avantatg è ch’ins ha dapli temp per reflectar avant che respunder. En realitad essan nus savens uschè agitads che nus faschain bler memia bler confusiun cun discurrer.
Sche jau cumparegl las enconuschientschas via internet cun las relaziuns persunalas sa mussa cleramain che quellas èn l’internet sa sviluppan in toc pli spert. Cun in «clic» pon ins tscherner ina persuna, cun la quala ins avess gugent contact. Il pli savens elegian ins la persuna tenor la fotografia dal profil – in agir che mussa quant superfizials che nus essan ozendi. Sch’ina persuna ma plascha hai jau la pussaivladad da guardar tge interess ch’ella ha ed en il proxim pass poss jau alura contactar questa persuna.
In dischavantatg è franc quel ch’ins na sa betg tge persuna che sesa davant il computer e che scriva enavos ad ins. En las medias vegn savens mussà che bleras persunas fitg giuvnas s’entaupan cun glieud ch’ellas han emprendì d’enconuscher en l’internet. I dat blers umens che scrivan a mattas giuvnas e che las laschan crair d’esser en la medema vegliadetgna. Quai è fitg privlus e capita savens, perquai che questas mattas èn anc en la pubertad e vulan empruvar insatge nov – ed ils geniturs na san natiralmain nagut da quai. Sch’ins ha contact cun ina persuna via internet poi capitar ch’ins crai d’avair chattà l’um u la dunna da la vita. Dal punct da vista psicologic crai jau che nus sviluppain in maletg virtual da questa persuna durant il temp ch’ins scriva in a l’auter. Jau ves ina persuna che ma chapescha e che m’ha gugent sco quai che jau sun. Savens è quest maletg uschè ferm ed insumma betg real che l’imaginaziun vegn destruida cun l’illusiun, cura ch’ins s’entaupa l’emprima giada.
Tenor mia opiniun èsi pli custaivel ed era pli sincer, sch’in um u ina dunna confida persunalmain l’amur ad insatgi e betg en il mund virtual.
Anna Negrini è creschida si a Savognin. Ella ha fatg la matura bilingua e cumenza quest onn a studegiar.
Liebe übers Internet
Das Internet hat uns und unsere Arbeit grösstenteils erobert. Ein Leben ohne Internet können wir uns nicht mehr vorstellen. Informationen werden innert Sekunden verbreitet, und auch die Kommunikation wird dank des Internets einfacher. Im Chat können wir sogar Nachrichten verfassen und mit Freunden plaudern, die vielleicht weit weg wohnen oder auch mit Fremden kommunizieren. Und es gibt auch viele Websites, die sich an jene Personen richten, die die «Liebe fürs Leben» noch nicht gefunden haben.
Heute sind wir mit der Arbeit so beschäftigt, dass die Zeit für neue Bekanntschaften oft einfach nicht reicht – das Internet ist eine attraktive Alternative für viele Singles. Früher, als es im Internet noch keine Blogs gab, funktionierte das noch ganz anders mit der Liebe. Wenn ein junger Mann oder eine junge Frau Gefühle für jemanden entwickelte, wurden diese persönlich oder gar mit einem Liebesbrief gestanden. Natürlich brauchte es dazu mehr Mut.
Ein Vorteil, die Liebe übers Internet zu finden, ist sicher der, dass man nicht so gehemmt ist und weniger Mut braucht, mit der Person zu kommunizieren, da man vor dem Computer und nicht vor dieser Person sitzt. So bleiben die Schreibenden doch anonym. Ein anderer Vorteil ist die Zeit, die einem zum Nachdenken und zum Antworten bleibt. Im wahren Leben sind wir oft so nervös, dass wir beim Sprechen viel zu viel durcheinanderbringen.
Wenn ich die Bekanntschaften im Internet mit den persönlichen Beziehungen vergleiche, zeigt sich klar und deutlich, dass die virtuellen sich viel schneller entwickeln. Mit einem «Klick» kann man eine Person auswählen, mit der man gerne in Kontakt treten würde. Meistens erfolgt das Auswahlverfahren nach dem Profilbild – ein Handeln, das unsere Oberflächlichkeit offenbart. Wenn mir eine Person gefällt, kann ich nachsehen, welche Interessen sie hat, und als Nächstes mit ihr in Kontakt treten.
Ein Nachteil ist sicher, dass ich nicht sehe, wer am anderen Ende sitzt und mir antwortet. In den Medien wird oft davon berichtet, dass viele junge Leute sich mit Internetbekanntschaften treffen. Es gibt viele Männer, die jungen Mädchen schreiben und sie glauben lassen, sie seien im gleichen Alter. Das ist sehr gefährlich und geschieht oft, weil diese Mädchen noch in der Pubertät sind und etwas Neues ausprobieren wollen – und die Eltern wissen oft natürlich nichts davon.
Wenn man mit einer Person übers Internet Kontakt hat, kann es passieren, dass man glaubt, den Mann oder die Frau des Lebens gefunden zu haben. Psychologisch gesehen glaube ich, dass wir durch das Schreiben ein virtuelles Bild dieser Person entwickeln. Man sieht eine Person, die einen versteht und so liebt, wie man ist. Oft ist dieses Bild so stark und unreal, dass es sich bei einem Treffen zusammen mit der Illusion auflöst.
Meiner Meinung nach ist es wertvoller und aufrichtiger, wenn ein Mann oder eine Frau jemandem persönlich die Liebe gesteht, und nicht in der virtuellen Welt.
Anna Negrini ist in Savognin aufgewachsen. Sie hat die zweisprachige Matura gemacht und beginnt dieses Jahr ihr Studium.